“Рашэнне пра працяг рудабельскай веткі (чыгуначны ўчастак Калінкавічы — Жыткавічы) прынята ў 1929 годзе. Весці будаўніцтва даручылі брыгадзе № 9 прадпрыемства “Захадчыгункабуд”. На будоўлю пацягнулася насельніцтва бліжэйшых вёсак. Для будаўніцтва былі створаны дзве брыгады, якія рухаліся адна насустрач другой... Будаваліся масты, станцыі і іншыя збудаванні. Дарога Бабруйск — Старушкі з аднабаковым рухам працягласцю 134 кіламетры была здадзена ў эксплуатацыю ў 1931 годзе, на паўгода раней намечанага тэрміну. Кіравала гэтай будоўляй энергічная камсамолка і рабочы карэспандэнт Валянціна Ангеліна. Яна загінула ад рук бандытаў”.